open-index/open-wikipedia-markdown huggingface dataset:
Kuswoud van Maputaland

**Kuswoud van Maputaland** is 'n WWF-ekostreek wat die kusstreke tussen die Mosambiekse stad Xai-Xai en Kaap St. Lucia in KwaZulu-Natal omvat.

## Die streek 
Dié streek is meesal vlak en laer as 150&nbsp;m hoogte geleë. Net aan sy wesrand in die Lebomboberge styg dit tot ongeveer 600&nbsp;m. Hierdie berge vorm die ekostreek se grens.

Die klimaat is vogtig en subtropies. Aan die kus val 1000&nbsp;mm per jaar neerslag. In die binneland verminder dit tot 600&nbsp;mm, maar die Lebomboberge ontvang 'n bietjie meer, ongeveer 800&nbsp;mm per jaar. Die somer is warm en nat, die winter koel en droog. Die gemiddelde temperatuur is rondom 22&nbsp;°C.  Daar is heelwat moerasse en mere. Die St. Luciameer beslaan 350&nbsp;km² en die Sibayimeer, wat die grootste varswatermeer van Suider-Afrika is, beslaan 60&nbsp;km². 

## Flora 
Op die Lebomboberge groei bos. Die kroon is 10 - 35&nbsp;m hoog. Van die boomspesies is *Chrysophyllum viridifolium*, *Homalium dentatum*, *Combretum kraussii* en verskeie *Ficus*, *Celtis* en *Strychnos* spp. 

'n Besondere soort woud is die sandbosse wat groei op wat vroeër kusduine was, maar nou landwaarts geleë is. Hierdie soort bos is ryk aan boomspesies en het talle endemiese spesies, soos *Vitex ferruginea* subsp. amboniensis, *Hyperacanthus microphyllus* en *Combretum mkuzense*. In Mosambiek kom in die sandbos *Afzelia quanzensis* voor. Ander kenmerkende spesies is *Cleistanthus schlechteri*, *Newtonia hildebrandtii*, *Hymenocardia ulmoides*, *Psydrax fragrantissima*, *Croton pseudopulchellus* en *Drypetes arguta*.

## Sien ook 
*Licuáti-reservaat

## Verwysings
J.L. de Villiers

**Jan de Villiers** (*8 Maart 1922, Koffiefontein – †10 Mei 2009) was 'n professor in Teologie aan die Universiteit van Stellenbosch, skrywer van verskeie teologiese werke en wenner van die Akademieprys vir Vertaalde Werk.

## Lewe en werk 
Jan Lodewyk de Villiers was op 8 Maart 1922 op Koffiefontein in die Vrystaat gebore. Hy ontvang sy skoolopleiding op sy geboortedorp en matrikuleer in 1938 aan die plaaslike hoërskool, waarna hy in 1939 verder studeer aan die Teologiese Seminarium van die Grey Universiteitskollege in Bloemfontein. Na sy eerstejaar sit hy sy studies voort aan die Universiteit van Stellenbosch. Hier behaal hy ’n B.A.-graad met Latyn en Grieks as hoofvakke in 1941 en ’n M.A.-graad in Latyn en Grieks in 1942. Aan die Teologiese Kweekskool van die NG Kerk behaal hy in 1946 die M.Th.-graad en word in dieselfde jaar toegelaat tot die bediening. Na ’n paar maande se praktiese werk in die gemeente Moorreesburg studeer hy dan aan die Vrye Universiteit van Amsterdam in Nederland en behaal hier sy D.Th.-graad in 1950 met ’n proefskrif oor *Die betekenis van huiothesia (aanneming tot kinders) in die briewe van Paulus.*

Na sy legitimering staan hy tot 1956 in die bediening in die Strooidak gemeente in die Paarl en daarna tot 1963 in Bonnievale. Hy word dan professor by die Teologiese Kollege van die  NG Sendingkerk in Wellington en later in Bellville. In 1969 word hy senior lektor in Nuwe Testamentiese Eksegese aan die Teologiese Kweekskool op Stellenbosch en is daarna professor in Teologie tot met sy aftrede in 1987. In die jare 1959 en 1983 verskaf hy die verklarende aantekeninge vir Handelinge van die Apostels en Galasiërs in die Verklarende Bybel, terwyl hy ook behulpsaam is met die nuwe Afrikaanse vertaling van die Bybel wat in 1983 gepubliseer word. Hy is getroud met die skrywer en vertaler van kinderboeke, Helene de Villiers, en hulle het vier kinders. Jan de Villiers is op 10 Mei 2009 oorlede.*Tot lof van dwaasheid* (*Encomium Moriae*) van Desiderius Erasmus. Hierdie boek is in 2004 ook op die kortlys vir die toekenning van die Helgaard Steyn-prys.

### Teologiese werke 
Verder skryf hy ’n aantal teologiese boeke, waaronder *Wees heilig*, *Die loongedagte in die Nuwe Testament*, *Die handelinge van die Apostels*, twee dele van *Handleiding by die studie van die Nuwe Testament*, *Die leefwêreld van die Nuwe Testament* en *Desiderius Erasmus: Sy lewe en werk*.

Hy is saam met P.A. Verhoef en D.W. de Villiers medeskrywer van *Sol Justitiae*.

## Publikasies 
## Bronnelys 
### Boeke 
* HAUM. *Stellenbosse Galery*. HAUM-Uitgewers. Kaapstad en Pretoria, 1974.
* Kannemeyer, J.C. *Die Afrikaanse literatuur 1652–2004*. Human & Rousseau. Kaapstad en Pretoria. Eerste uitgawe, 2005.

### Ongepubliseerde dokumente 
* De Villiers, J.L. *Biografiese skets.* Nasionale Afrikaanse Letterkundige Museum en Navorsingsentrum (NALN) Bloemfontein.

## Verwysings
Canon EOS-1D Mark IV

Die **EOS-1D Mark IV** is 'n professionele 16.1 effektiewe megapieksel digitale enkellensreflekskamera (DSLR) kamera deur Canon vervaardig. Die EOS-1D Mark IV is die opvolger van die Canon EOS-1D Mark III en is aangekondig op 20 Oktober 2009, net vier dae na Nikon hul D3s aangekondig het. Dit is tans die enigste Canon APS-H formaat DSLR met HD video-opname teen 1080p resolusie.

Dit is gestaak teen die middel-2012, met die bekendstelling van die Canon EOS-1D X, wat beide die EOS-1D Mk IV en die EOS-1Ds Mark III vervang het.

Dit het 'n Goue Toekenning van *Digital Photography Review* ontvang.

## Funksies 
* 27.9 mm × 18.6 mm; 16.1 effektiewe megapieksel APS-H CMOS sensor
* Dubbel DIGIC 4 beeldverwerkers
* Canon EF-lenspassing (sluit EF-S uit)
* 'n Nuwe outofokusmodule (45 punt-AF met 39 kruistipe AF punte)
* Geïntegreerde sensorskoonmaakstelsel
* 1.3× kropfaktor
* 100&nbsp;12800 ISO spoedekwivalent (uitbreibaar tot L: 50, H1: 25600, H2: 51200 of H3: 102400)
* 30&nbsp;1/8000 sek. sluiterspoed en gloeilamp
* Sluitereenheid getoets tot 300,000 siklusse
* Outomatiese beligtingoptimiseerder
* Magnesium-allooi weerverseëlde liggaam
* Oog-vlak pentaprisma soeker met byna 100% dekking by 0.76× vergroting
* Lewendige voorskoumodus
* 3.0 duim, 920,000 kolletjies Clear View II TFT vloeibare-kristal kleurmonitor met 160° vertoonhoek
* 10 rame per sekonde deurlopende skiet (Groot JPEG: maks. 121 rame, RAW: maks. 28 rame)
* Afmetings (W×H×D): 156 × 156.6 × 89.9&nbsp;mm

## Verwysings
Sichuanchelys palatodentata

***Sichuanchelys palatodentata*** was 'n skilpad uit die Jura-tydperk wat steeds tande gehad het. 'n Fossiel van die skilpad is in die paleontologiese vindplek Wucaiwan in die Wes-Chinese provinsie Xinjiang ontdek en dateer 160 miljoen jaar terug. Hierdie vonds beteken dat skilpaaie hulle tande langer behou het as wat wetenskaplikes aanvanklik gedink het.
*Sichuanchelys palatodentata* is ongeveer 30 miljoen jaar jonger.

'n Verwante spesie is *Mongolochelys efremovi* wat 100 miljoen later in sentraal Asië geleef het. *S. palatodentata* is waarskynlik 'n vroeë verteenwoordiger van 'n groep skilpadagtiges wat lank in Asië oorleef het, moontlik tot die einde van die Kryt-tydperk. Joyce et al. noem hierdie groep die *Sichuanchelyidae*, wat 'n sustergroep van die huidige *Testudines* is.

## Verwysings
Dorothea Möller-Malan

duimnael|regs|200px|Dorothea Möller-Malan.

**Dorothea Catherina Stoffelina Möller** (Winburg, Oranje-Vrystaat, 28 Julie 1898 – onbekend) was ’n sendingwerker en skrywer.

Dorothea Möller het haar opleiding as sendingwerkster aan die Hugenote-seminarie op Wellington ontvang en in die huwelik getree met die onderwyser W.D. Malan. Saam met hulle toegewyde sendingwerk in Kenia, Natal en Noord-Transvaal gedoen. Vanaf 1938 het sy ’n groot aantal artikels en sketse vir tydskrifte geskryf. Haar eerste roman, *Hes*, het in 1945 verskyn. Die opvolg, *Hes se oorwinning*, het sy opgedra aan die jong Afrikanerdogter wat haar brood in die sweet van haar aanskyn moes verdien. Möller-Malan het haar as skrywer daarop toegelê om die lewe soos sy dit ken, getrou weer te gee. Mettertyd het uit haar pen ’n reeks publikasies verskyn, veral avontuurverhale, uit die Tweede Vryheidsoorlog, met die plaaslewe as agtergrond.
## Bron 
*  Swart, M.J. (voorsitter redaksiekomitee). 1980. *Afrikaanse kultuuralmanak*. Aucklandpark: Federasie van Afrikaanse Kultuurvereniginge.
D.W. Krüger

duimnael|regs|200px|Prof. D.W. Krüger.

Prof. **Daniël Wilhelmus Krüger** (Steynsburg, 11 Augustus, 1906 – 1981) was ’n Suid-Afrikaanse geskiedskrywer en direkteur van die Instituut vir Geskiedenisnavorsing aan die Raad vir Geesteswetenskaplike Navorsing.

Daniël Krüger is in die Noordoos-Kaap, hartland van die Gereformeerde Kerke in Suid-Afrika, gebore. Ná sy studiejare aan die PU vir CHO het hy eers as argivaris gewerk en daarna van 1936 tot 1966 as dosent, eers as senior lektor en vanaf 1945 as professor en hoof van die departement geskiedenis aan sy alma mater. Daarna het hy ook doseer aan Unisa, die Universiteit van Fort Hare en die Universiteit van die Transkei. Hy het veral bekendgeraak as produktiewe en wetenskaplike navorser en geskiedskrywer. Onder sy talryke publikasies verdien veral dié oor pres. Paul Kruger (ook ’n Gereformeerde lidmaat), sy verwerking en veral aanvulling van *Geskiedenis van Suid-Afrika* en *The making of a nation* vermelding. Hy was ook die tweede redakteur van die *Suid-Afrikaanse Biografiese Woordeboek*.

Hy het die einde van "blanke baasskap" reeds in 1953 voorspel, 41 jaar voor die einde van die vorige bedeling toe hy geskryf het: "Die grootste probleem vir die blankes van Suid-Afrika sal binne etlike jare wees hoe om hulle aan te pas in 'n gemeenskap waarin blank en nie-blank gelyke politieke regte geniet, want dit word by die dag duideliker dat so 'n tyd aanstaande is. Dis 'n bittere gedagte vir elke blanke dat sy politieke alleen-seggenskap slegs tydelik is. Op die oomblik besef die meeste blankes nie die tydelike aard van die voogdyskap nie, maar tog is dit 'n historiese noodwendigheid.

## Bron 
*  Swart, dr. M.J. (voorsitter redaksiekomitee). 1980. *Afrikaanse kultuuralmanak*. Aucklandpark: Federasie van Afrikaanse Kultuurvereniginge.

## Verwysings
Berggrasveld, boomveld en woud van die Drakensberge

Die **berggrasveld, boomveld en woud van die Drakensberge** is 'n WWF-ekostreek in Suid-Afrika en Lesotho.

Die gebied bestaan veral uit grasveld en is tussen 1&nbsp;800 en 2&nbsp;500 m hoogte geleë. Naas grasveld is daar plek-plek ook naaldwoud of ruigte. Hoër dele van die gebergte behoort tot 'n eie ekostreek, die hooggebergte van die Drakensberge (AT1003). Grasspesies wat hier volop groei is byvoorbeeld *Monocymbium ceresiiforme*, *Diheteropogon filifolius*, *Sporobolus centrifugus*, *Harpochloa falx*, *Rendlia altera*, *Cymbopogon dieterlenii* en  *Eulalia villosa*. Die wolkesuikerbos is 'n gelokaliseerde endemiese spesie van hierdie ekostreek.

## Sien ook 
*Hluhluwe-iMfolozipark

## Galery 

Harpochloa falx, eindstandige aar, Dewetsnek, a.jpg|Ruspergras(*Harpochloa falx*)
Monocymbium ceresiiforme, bloeiwyse, Haenertsburg, a.jpg|Wildehawergras (*Monocymbium ceresiiforme*)

## Verwysings
Wiktor Wekselberg

**Wiktor Feliksowitsj Wekselberg** (Russies: Виктор Феликсович Вексельберг, Oekraïens: Віктор Феліксович Вексельберг; geb. 14 April 1957) is ’n Russiese sakeman wat in Oekraïne gebore is. Hy is die eienaar en voorsitter van die Renowa-groep, ’n groot Russiese konglomeraat. Volgens *Forbes* word sy fortuin op $13,6&nbsp;miljard geraam, wat hom die vierde rykste persoon in Rusland maak (soos op 4&nbsp;Augustus 2015).

Wekselberg is na aan die Moskouse Kremlin en lei projekte om die Russiese ekonomie te moderniseer.

## Vroeë lewe en opvoeding 
Wekselberg is in 1957 in Drohobitsj in die Oekraïense SSR gebore as die seun van ’n Oekraïens-Joodse pa en ’n Russiese ma. In 1979 het hy sy studies voltooi aan die Moskouse Vervoeringenieursinstituut. Daarna het hy as ingenieur KomWek het 67% van Renova besit en Blawatnik se maatskappy Access Industries die res. In 1997 het hy ’n beherende aandeel gekoop in Tjoemen en is hy op die direksie aangestel; in 1998 het hy voorsitter van die direksie geword. As voorsitter van die uitvoerende raad van TNK het Wekselberg ’n sleutelrol gespeel in die beklinking van die transaksie.

Wekselberg is tans besig met ’n groot herstrukturering van sy bates: die verdeling van eiendom saam met sy vennoot Blawatnik, die samesmelting van Renowa se aluminiumbates met dié van Oleg Deripaska en die integrasie van verskeie elektrisiteits- en telekommunikasiebeleggings.

## Kunsversameling 
In Februarie 2004 het Wekselberg nege Fabergé-eiers van die Forbes-familie in New York gekoop. Hy is die persoon wat die meeste Fabergé-eiers in die wêreld besit – altesaam 15 (nege keiserlike eiers, twee Kelch-eiers en vier ander). In ’n dokumentêr van 2013 het Wekselberg onthul hy het net meer as $100&nbsp;miljoen vir die nege keiserlike eiers betaal. Hy het beweer hy het nooit die eiers in sy huis uitgestal nie, maar hulle gekoop omdat hulle belangrik vir die Russiese geskiedenis en kultuur is. Hy het ook planne bekend gemaak om ’n museum te open om die eiers in sy versameling uit te stal.

Wekselberg het ook in 2005 altesaam £1,7&nbsp;miljoen op ’n veiling van Christie's betaal vir *Odalisque*, ’n naakstudie wat na bewering die werk is van die Russiese kunstenaar Boris Koestodijef. Kort daarna het deskundiges begin twyfel aan die egtheid van die skildery. Hulle het beweer Koestodijef se handtekening wat van 1919 dateer, is in ’n verfstof met ’n aluminiumbasis aangebring wat eers ná die kunstenaar se dood beskikbaar was. Wekselberg het Christie's gedagvaar en die regter het in Julie 2012 beslis hy was geregtig daarop om sy geld terug te kry; Christie's moes boonop die regskoste van sowat £1&nbsp;miljoen betaal.

## Verwysings 
## Eksterne skakels 
* Forbes: Wiktor Wekselberg
* Renowa 
* "Made in Russia": Wiktor Wekselberg
*15px Hierdie artikel is vertaal uit die Engelse Wikipedia
Wildehawergras

Die **wildehawergras**  *(Monocymbium ceresiiforme* (Nees) Stapf) is 'n grasspesie wat inheems aan Suid-Afrika is en wat volop in die berggrasland van die Drakensberge en die hoëveld voorkom. Op die SANBI-rooilys is dit as *veilig* gelys. Dit kom ook buite Suid-Afrika voor.

## Verspreiding 
Die gras is inheems in Angola, Benin, Botswana, Burkina Faso, Burundi, Demokratiese Republiek die Kongo, Eswatini, Ethiopië, Gaboen, Ghana, Guinee, Ivoorkus, Kameroen, Lesotho, Liberië, Malawi, Mali, Mosambiek, Namibië, Niger, Nigerië, Republiek die Kongo, Rwanda, Sentraal-Afrikaanse Republiek, Sierra Leone, Soedan, Tanzanië, Togo, Tsjad, Zambië en Zimbabwe.

## Beskrywing 
Die plant kan 30-50 cm hoog word. Die grasspriete is gewoonlik nie langer as 15&nbsp;cm nie en eindig in 'n skerp puntjie. As hulle ouer word kleur hulle rooi. Die skutblare het die vorm van 'n bootjie en is rooibruin.

## Verwysings
Borselgras

Die **borselgras** *(Microchloa altera* (Rendle) Chiov.) is 'n grasspesie wat inheems aan Demokratiese Republiek die Kongo, Eswatini, Malawi, Suid-Afrika, Tanzanië, Zambië en Zimbabwe is. In Suid-Afrika is die spesie inheems in Gauteng, KwaZulu-Natal, Limpopo, Mpumalanga, Oos-Kaap en die Vrystaat en kom volop in die berggrasland van die Drakensberge voor. Op die SANBI-rooilys is dit as *veilig* gelys.

Dit is 'n meerjarige grasspesie wat groot matte kan vorm. In die suide van die Demokratiese Republiek van die Kongo, waar reeds sedert die 14de eeu koper gemyn word, word hierdie gras op grond aangetref wat aansienlik met metale besoedel is. P.A. Duvigneaud het selfs die spesie as 'n koperliewende spesie *Rendlia cupricola* beskryf. Sandgronde aan die oewer van 'n rivier wat deur die Likasi-myn besoedel word het hoë koper- (1,1%) en kobaltgehaltes (0,13%). Hier is *R. altera* die enigste plant wat die grond koloniseer.

## Verwysings
Max Power Services

**Max Power Services (Edms) Bpk** is 'n maatskappy wat toerusting vir die mynbou-sektor vervaardig. Sy hoofsetel is in Randfontein, Suid-Afrika.

## Geskiedenis 
Die maatskappy is in 1980 deur Herman de Koker in Randfontein gestig. Hy het in 1957 as gereedskapmaker gekwalifiseer en tot 1967 vir die Consolidated Brass Foundry gewerk. Daarna het hy vir JCI as ondergrondse pomp-passer gewerk tot die stigting van Max Power Services in 1980. In 1995 is sy seun Pierre de Koker by die firma aangestel en in 1999 is hy as besturende direkteur aangestel. Tans is Pierre de Koker die hoof uitvoerende beampte. Tersia de Koker word in 1999 by die firma aangestel in 2002 is sy aangewys as die finansiële direkteur van Max Power Services.

## Kliënte 
* Anglo Platinum
* Amandelbult Seksie
* Rustenburg Seksie
* Rasimone
* Lebowa Platinum
* Polokwane Smelterye
* Rand Uranium
* Impala Platinum
* Goldfields
* South Deep
* Kloof 1, 3 en 4 skagte
* Samancor Eastern Chrome Mine
* Shaft Sinkers
* Lonmin Platinum Mine

## Verwysings 
* Max Power Services www.maxpower.co.za
Beesmelkbos

Die **beesmelkbos**  (*Euphorbia mauritanica* L.) is 'n vetplant wat inheems aan Suid-Afrika en Namibië is. Op die SANBI-rooilys word dit as *veilig* (LC) gelys. Dit is wydverspreid en volop.

Die plant kom veral in die Sukkulente Karoo voor waar dit dikwels domineer in dale en op heuwelhellings. Maar dit word ook in Albanie-ruigte, Fynbos of Nama-Karoo aangetref.

Die plant is eenhuisig en sonder dorings. Dit is 'n struik wat 1,5&nbsp;m hoog word met regop takke wat uit 'n dik wortelstok groei. Dit het min sytakke en die takke is geelgroen met klein blaarlittekens. Die jong takkies kry van Augustus tot Oktober party klein geel blommetjies aan die end.

Die wetenskaplike naam *mauretanica* berus op 'n misverstand. Dillenius het gedink dat die plant uit Mauritanië gekom het en Linnaeus het dit oorgeneem. Die plant is gasheer vir 'n parasitêre plant *Hydnora africana* wat jakkalskos genoem word.

## Galery 

Euphorbia mauretanica MS 9595.jpg
Euphorbia mauritanica-P1010239.JPG

## Verwysings
Amerikaanse presidentsverkiesing 2016

Die **Amerikaanse presidentsverkiesing van 2016** (Engels: *United States presidential election, 2016*) is op 8 November 2016 gehou om te bepaal wie Barack Obama as die 45ste President van die Verenigde State van Amerika sal opvolg. Volgens Amendement XXII van die Grondwet van die Verenigde State kon Obama nie vir 'n derde termyn verkies word nie. Donald Trump van die Republikeinse Party verslaan die Demokratiese Hillary Clinton in die verkiesing en word so dié land se eerste sakeman as president. Hy is op 20 Januarie 2017 in die amp beëdig.

Die presidentsverkiesing is op dieselfde dag gehou as die parlementsverkiesing vir die Huis van Verteenwoordigers en die Senaat.

Daar was 538 kieskollegestemme te verdeel. Die opkoms was 55,7 persent.

## Kandidate 
Hoofkandidate was:

Donald Trump RNC July 2016.jpg|Die Republikeinse presidentskandidaat Donald Trump.
Hillary Clinton Elizabeth Warren Manchester NH October 2016.jpg|Die Demokratiese presidentskandidaat Hillary Clinton.

Andere kandidate was:

Gary Johnson campaign portrait.jpg|Gary Johnson Libertariese Party 4.489.341 stemme  3,3 persent
Jill Stein by Gage Skidmore.jpg|Jill Stein Groen Party 1.457.218 stemme  1,1 persent
Evan McMullin 2016-10-21 headshot.jpg|Evan McMullin Onafhanklik 731.991 stemme  0,5 persent
DCastle08.jpg|Darrell Castle Konstitusionele Party 203.090 stemme  0,2 persent
Bernie Sanders.jpg|Bernie SandersOnafhanklik 111.850 stemme  0,1 persent
Gloria La Riva at Trump inauguration protest SF Jan 20 2017.jpg|Gloria La Riva Party vir Sosialisme en Vryheid  74.401 stemme  0,1 persent
Governor John Kasich.jpg|John Kasich Republikeinse Party  2.684 stemme  0,0 persent

## Sien ook 
* Amerikaanse presidentsverkiesing 2008
* Amerikaanse presidentsverkiesing 2012

## Verwysings 
## Eksterne skakels 
* Presidential election process, webwerf van die Amerikaanse owerheid
St. Croix-eilandgroep

duimnael|250px|regs|St. Croix soos vanaf die vasteland gesien.

Die **St. Croix-argipel** lê in die westekant van Algoabaai, noordoos van Port Elizabeth, tussen die mondings van die Sondagsrivier en die Swartkopsrivier, en bestaan uit die rotsagtige eilandjies St. Croix, Brenton en Jahleel.

## St. Croix 
St. Croix is 12&nbsp;ha groot, 700&nbsp;m lank van noordwes tot suidoos, op sy breedste 360&nbsp;m, op sy hoogste 60&nbsp;m bo seevlak en 4&nbsp;km van die naaste land. Dit lê op 33° 47' 58″ suid en 25° 46' 11″ oos.

## Brenton 
Brenton lê op 33° 49' 3″ suid en 25° 45' 54″ oos. Dit is 250&nbsp;m by 200&nbsp;m groot, bereik 'n hoogte van 20&nbsp;m bo seevlak en is 6&nbsp;km van die kus.

## Jahleel 
Jahleel (soms  Jakkals genoem) is net kleiner as Brenton, maar is slegs 10&nbsp;m hoog. Dit lê 1&nbsp;km van die strand en amper teen die hawehoof van die nuwe Ngqura-hawe by die mond van die Koegarivier.

## Geskiedenis 
Vroeg in Maart 1488 het Bartholomeus Dias en sy geselskap St. Croix besoek, 'n hout kruis opgerig en 'n kerkdiens gehou. Dias het die eilandjie Santa Cruz genoem. Die ander twee eilandjies is genoem na Jahleel Brenton (1770–1844), 'n Amerikaanse vlootoffisier en kunstenaar. Tans vorm die argipel deel van die Addo-olifant Nasionale Park.

## Fauna 
Van plantegroei is daar op die eilandjies byna geen sprake nie. Seevoëls, soos die brilpikkewyn, swarttobie, witborskormorant en die trekkormorant kom in groot getalle voor.

## Lees ook 
* Voëleiland, Algoabaai

## Bibliografie 
* www.sa-venues.com
W.F.H. Huyzers

**Willem Frederik Hendrik Huyzers** (1904–1978) was ’n predikant in die Nederduitsch Hervormde Kerk en skrywer van godsdienstige werke en dramas. Die digter N.P. van Wyk Louw is sy swaer.

## Lewe en werk 
Willem Frederik Hendrik Huyzers is op 30 April 1904 gebore. Hy bekwaam homself as predikant in die Nederduitsch Hervormde Kerk van Afrika en word georden op 14 November 1931. Hy is getroud met Sophia Maria Pohl, die suster van Anna Neethling-Pohl en Truida Pohl, laasgenoemde die vrou van N.P. van Wyk Louw, wat dus sy swaer is.

Hy bedien onder andere die gemeentes van Krugersdorp, Brixton en Duiwelskloof en word ook verkies tot die Kuratorium vir Teologiese Opleiding van die kerk, waar hy van 1956 tot 1957 as voorsitter dien.

Na aftrede vestig hy hom op ’n plasie in in die Oos-Transvaal. Op 11 Mei 1978 is hy oorlede. *Ver bo korale* is ’n boek met dagboekstukke, wat hy saam met ander skryf, en *Paradys of oerwoud* is ’n bundel met preke.

## Publikasies  
Werke uit sy pen sluit in:
* *Paradys of oerwoud*, 1958
* *Ver bo korale* (saam met J.P. Oberholzer), 1961
* *Ster uit die Ooste*, 1965

## Verwysings 
### Tydskrifte en koerante 
HTS Teologiese Studies. Vol 66 No.3 2010 Supplementum 9 “Honderd Jaar Kerk en Teologiese Opleiding: ’n Kroniek van die Hervormde Kerk.

### Ander verwysings
Groede

**Groede** (Wes-Vlaams: *De Groe*) is 'n dorp in die munisipaliteit Sluis, in die Nederlandse provinsie Zeeland. Groede was tot 1970 'n aparte munisipaliteit gewees. Dit het 1030 inwoners in 2012 gehad.

## Galery 

Lêer:Groede, kerk foto4 2011-08-21 11.04.JPG|De Grote Kerk
Lêer:Groede, Rooms Katholiek kerk foto5 2011-08-21 11.31.JPG|Rooms-Katolieke Kerk
Lêer:Groede, monumentaal pand aan de Markt 2 RM31517 foto3 2011-08-21 11.20.jpg|Monumentale huise

## Eksterne skakels 
*
Spinnerakvlies

[duimnael|1=[vel, 2=aponeurose, 3=periost, 4=skedel,5=breinvliese: 6=harde breinvlies, 7=spinnerakvlies, 8=sagte breinvlies]]

Die **spinnerakvlies** is een van die drie breinvliese, die beskermende membraan wat die brein en rugmurg beskerm. Die spinnerakvlies vorm uit die neurale kruin-mesektoderm in die embrio.

## Eksterne skakels
Lys van monarge van Persië

Die konings van Persië tydens die besetting van Juda in die Bybelse tye was (met die geskatte jare waarin hulle geheers het):

* Kores (539-530 v.C.)
* Kambuses II (530-522 v.C.)
* Darius I (522-486 v.C.)
* Xerxes I (486-465 v.C.)
* Artaxerxes I (465-424 v.C)
* Xerxes II (424)
* Darius II (424-404 v.C.)
* Artaxerxes II (404-359 v.C.)
* Artaxerxes III (359-338 v.C.)
* Arses (338-336 v.C.)
* Darius III (336-331 v.C.)
Lys van konings van Israel

Hierdie is 'n **lys van konings van Israel** uit die Bybel.

## Voor die verdeling 
* (Abimeleg)
* Saul
* Isboset
* Dawid
* Salomo

## Na die verdeling in twee koninkryke 
### Koninkryk Israel (noordelike koninkryk; 20 konings) 
* Jerobeam I
* Nadab
* Baesa
* Ela
* Simri
* Tibni
* Omri
* Agab
* Ahasia (Agab se seun)
* Joram (Agab se ander seun, Ahasia se broer)
* Jehu
* Joahas
* Joas
* Jerobeam II
* Sagaria
* Sallum
* Menahem
* Pekahia
* Peka
*Hosea

### Koninkryk Juda (suidelike koninkryk; 20 konings) 
thumb|regs|600px|Konings van die Ou Testament.
* Rehabeam
* Abia
* Asa
* Josafat
* Joram
* Ahasia (seun van Joram en Atalia)
* Atalia (vrou van Joram en ma van Ahasia)
* Joas (seun van Ahasia, kleinseun van Atalia)
* Amasia
* Ussia
* Jotam
* Agas
* Hiskia
* Manasse
* Amon
* Josia
* Joahas
* Jojakim
* Jojagin
* Sedekia

middel|800px|Konings van Juda.
Sedekia

duimnael|Sedekia volgens die *Promptuarii Iconum Insigniorum*.

**Sedekia** was die twintigste koning van die koninkryk van Juda en het vir 11 jaar regeer. Hy is uit die familie van koning Dawid. Hy was die seun van koning Jojakim en broer van koning Jojagin. Hy het op die ouderdom van 21 koning geword en is in 586 v.C. deur koning Nebukadnesar II in ballingskap weggevoer. Die Babiloniërs het sy kinders in sy teenwoordigheid doodgemaak en daarna sy oë uitgesteek. Hy is in bronskettings in ballingskap weggevoer.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Phoenix-nooientjie

Die **Phoenix-nooientjie** (*Plectroglyphidodon phoenixensis*) is 'n vis wat voorkom in die westelike Stille Oseaan, die Indiese Oseaan en aan die ooskus van Afrika suidwaarts tot sentraal KwaZulu-Natal. In Engels staan die vis bekend as die *Phoenix damsel*.

## Identifikasie 
Die vis word tot 9cm lank en die lyf is lank en slank. Die hele lyf is bruin en die stert is wit. Daar is vier wit tot geel nou, vertikale bande oor die lyf en 'n swart band oor die basis van die stertvin. Daar is 'n swart kol op die agterkant van die dorsale vin terwyl die punte van die dorsale vin rooi is.

Die vis leef in rots kus areas en plat gedeeltes in riwwe wat onderhewig is aan brander aksie in water wat tot 8m diep is. Hulle is alleenlopend maar vorm ook soms los groepe. Die vis vreet alge.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Plectroglyphidodon-phoenixensis.html

## Verwysings
Jojakim

duimnael|Jojakim volgens die *Promptuarii Iconum Insigniorum*.

**Jojakim** was die agttiende koning van die koninkryk van Juda en het vir 11 jaar regeer. Hy was uit die familie van koning Dawid en broer van koning Joahas. Sy naam was eintlik *Eljakim*, maar hy het sy naam na Jojakim verander. Hy is in 597 v.C. deur koning Nebukadnesar II van Babilonië in ballingskap weggevoer. Hy is deur sy seun Jojagin opgevolg.

## Sien ook 
* Lys van konings van Israel
* Lys van persone in die Bybel
Jojagin

duimnael|Jojagin volgens die *Promptuarii Iconum Insigniorum*.

**Jojagin** was die negentiende koning van die koninkryk van Juda en het vir slegs 3 maande regeer voordat hy deur die Babiloniërs in ballingskap weggevoer is. Hy is uit die familie van koning Dawid en seun van koning Jojakim (Eljakim). Hy het koning geword op die ouderdom van 18. Tydens sy ballingskap is hy begenadig en het hy 'n hoër status as die ander konings geniet. Hy is deur sy broer Sedekia opgevolg.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Joahas

duimnael|Joahas volgens die *Promptuarii Iconum Insigniorum*.

**Joahas** was die sewentiende koning van die koninkryk van Juda en het 3 maande regeer. Hy was uit die familie van koning Dawid en seun van koning Josia. Hy het op die ouderdom van 23 jaar koning geword. Die koning van Egipte het hom as koning onthef en sy broer in sy plek as koning aangestel. Hy is deur sy broer Jojakim opgevolg.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Manasse

duimnael|Smeekbede van Manasse
duimnael|links|Manasse volgens die *Promptuarii Iconum Insigniorum*.

**Manasse** was die veertiende koning van die koninkryk van Juda en het 55 jaar regeer. Hy is uit die familie van koning Dawid en die seun van koning Hiskia. Volgens die Bybel het hy gruwelike sondes gepleeg teen die Here en is daarvoor gestraf. Hy het egter berou gehad en is deur die Here begenadig. Hy is deur sy seun Amon opgevolg.

## Sien ook 
* Lys van konings van Israel
* Lys van persone in die Bybel

## Bronnelys 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981.
Agas

duimnael|Agas volgens die *Promptuarii Iconum Insigniorum*.

**Agas** was die twaalfde koning van die koninkryk van Juda en het 16 jaar regeer. Hy was uit die familie van koning Dawid en die seun van koning Jotam. Volgens die Bybel het hy die Here uitgetart deur offers aan ander gode te bring. Ná sy dood is hy nie in die begraafplaas van die konings begrawe nie. Tydens sy regeringstyd is koning Hosea van die noordelike koninkryk van Israel in ballingskap weggevoer. Hy is deur sy seun Hiskia opgevolg.

## Verwysings in die Bybel 
* 2 Konings 16:1-20

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Ussia

duimnael|Ussia volgens die *Promptuarii Iconum Insigniorum*.

**Ussia** (ook bekend onder die naam Asarja) was die tiende koning van die koninkryk van Juda en het 52 jaar regeer. Hy was uit die familie van koning Dawid en die seun van koning Amasia. Hy het op die ouderdom van 16 koning geword en was volgens die Bybel 'n goeie koning gewees. Volgens die Bybel het hy later in sy lewe ingenome met homself geword en het aanmatigend teenoor die Here opgetree. Hy is aan melaatsheid oorlede. Hy is opgevolg deur sy seun Jotam.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Amasia

duimnael|Amasia volgens die *Promptuarii Iconum Insigniorum*.

**Amasia** was die negende koning van die koninkryk van Juda en het 29 jaar regeer. Hy was uit die familie van koning Dawid en die seun van koning Joas. Volgens die Bybel was hy aanvanklik ’n goeie koning, maar het dwaas teenoor die profete opgetree, waarna die Here sy rug op hom gedraai het. Hy is opgevolg deur sy seun Ussia.

## Verwysings in die Bybel 
## Literatuur 
Bybel verwysing in die Ou Testament tweede boek van konings wat regeer het in Israel voor en na die skeuring in twee reike. 2 Konings 14 vers 1-22
* Die Bybel (1953-Vertaling)
*Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Joas

duimnael|Joas volgens die *Promptuarii Iconum Insigniorum*.

**Joas** was die agtste koning van die koninkryk van Juda en het 40 jaar regeer. Hy was uit die familie van koning Dawid en die seun van koning Ahasia. Hy is as baba deur prinses Jehoseba gered en vir 6 jaar in die tempel in Jerusalem versteek, nadat Atalia, koning Ahasia se moeder, al die aanspraakmakers op die troon laat vermoor het. Toe hy 7 jaar oud was het die priester Jojada vir Atalia laat doodmaak en Joas as koning laat verklaar. Volgens die Bybel het hy aanvanklik gedoen wat reg was in die oë van die Here, maar het later na die vleitaal van die volk se leiers geluister en die seun van die priester Jojada laat vermoor. Hy is opgevolg deur sy seun Amasia.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Atalia

**Atalia** was die sewende koningin van die Koninkryk Juda en het 6 jaar regeer tussen 842 - 836 v.C. . Sy was die moeder van koning Ahasia en die enigste vrou op die troon die koninkryk van Juda. Sy het al die aanspraakmakers op die troon laat vermoor, maar is deur die priesters uitoorlê. Hulle het een van die aanspraakmakers, Joas, as baba gered en in die tempel versteek gehou. Die priester Jojada het vir Atalia laat doodmaak en Joas as koning verklaar.

## Verwysings in die Bybel 
2 Konings 8: 26, 2 Konings 11: 1-20, 2 Kronieke 22: 2-12, 2 Kronieke 23: 12-21, 2 Kronieke 24: 7

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Ahasia

**Ahasia** was die sesde koning van die Koninkryk Juda en het een jaar regeer. Hy was uit die familie van koning Dawid en die seun van koning Joram. Hy was 42 jaar oud toe hy koning geword het. Volgens die Bybel het hy in die voetstappe van sy pa gevolg en gedoen wat verkeerd was in die oë van die Here. Hy is deur Jehu doodgemaak in opdrag van die profeet Elia. Hy is opgevolg deur sy moeder Atalia.

Sy ouer broers het tydens die aanvalle van die Arabiere en Filistyne gesneuwel. Tydens sy eenjarige regeringstyd het hy volkome onder die invloed van sy moeder Atalia en die familie van Ahab gestaan. 

Dit word genoem dat hy in Ramot in Gilead saam met koning Joram van Israel teen die Siriërs geveg het. Koning Joram word tydens die veldslag gewond. Toe Ahasia sy beseerde oom in Jesreel besoek word hy daar deur Jehu vermoor. Daardeur word die vloek van die Here op die Huis van Ahab voltrek. Tydens hierdie geleentheid sterf 42 prinse van Juda en nefies van Ahasia. Hierna vermoor Atalia die oorblywende manlike familielede van Ahasia om haar mag te verseker. Slegs Joas, die seun van Ahasia oorleef nadat sy deur die suster van Ahasia gered word.

## Verwysings in die Bybel 
2 Kronieke 21: 17, 2 Kronieke 22: 1, 2 Konings 8: 28, 2 Konings 10: 12-14

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Joram

duimnael|Joram volgens die Promptuarii Iconum Insigniorum.

**Joram** was die vyfde koning van die koninkryk van Juda en het agt jaar regeer. Hy was uit die familie van koning Dawid en die seun van koning Josafat. Volgens die Bybel het hy nie die Here gedien nie, o.a. omdat hy met 'n dogter van koning Agab en koningin Isebel getrou het. Volgens die Bybel het die profeet Elia hom berispe en die Here het hom met 'n ongeneeslike siekte gestraf. Hy is opgevolg deur sy seun Ahasia.

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Rehabeam

**Rehabeam** was die eerste koning van die Koninkryk Juda en het 17 jaar regeer. Hy was die seun van koning Salomo. Volgens die Bybel het sy hardvogtige hantering van die leiers van die volk en sy ontrou aan die Here die skeuring in die ryk van Israel veroorsaak. Hy is opgevolg deur Abia.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Josia

duimnael|Josia volgens die *Promptuarii Iconum Insigniorum*.

**Josia** was die sestiende koning van die koninkryk van Juda en het 31 jaar regeer. Hy was uit die familie van koning Dawid en die seun van koning Amon. Hy was 8 jaar oud toe hy koning geword het. Volgens die Bybel was hy ’n goeie koning wat in die voetspore van sy voorvader Dawid geloop het. Hy het die tempel herstel en het daar 'n wetboek ontdek wat hy met die hulp van die profetes Gulda kon uitlê. Hy is in 'n veldslag teen koning Neko van Egipte oorlede. Die profeet Jeremia het 'n treurlied vir hom gedig. Hy is deur sy seun Joahas opgevolg.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Jotam

**Jotam** (Hebreeus "Jahwe is volmaak") was die elfde koning van die koninkryk van Juda en het 16 jaar regeer. Hy was uit die familie van koning Dawid en die seun van koning Ussia (ook Asarja genoem). Hy het regeer in die tyd van die profeet Jesaja. Volgens die Bybel het hy gedoen wat reg was in die oë van die Here. Hy is opgevolg deur sy seun Agas.

## Verwysings in die Bybel 
2 Kronieke 15: 32-38, 2 Kronieke 27: 1-9

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Josafat

**Josafat** was die vierde koning van die koninkryk van Juda en het 25 jaar regeer. Hy was uit die familie van koning Dawid en die seun van Asa. Volgens die Bybel het hy het die Here gedien soos sy pa en oupa. Hy het oorlog gevoer teen die Arameërs en hulle oorwin. Hy word ook daarvoor onthou dat hy die regspraak nuut gereël het. Aan die einde van sy regeringstydperk het hy 'n ekonomiese vennootskap met koning Ahasia van Israel gesluit. Hy is opgevolg deur sy seun Joram.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Abia

duimnael|Abia

**Abia** (Hebreeus "my vader is Jah". "Jah" is ´n afkorting van "Jahwe") was die tweede koning van die koninkryk van Juda en het 3 jaar regeer (913 tot 911 voor Christus). Hy was uit die familie van koning Dawid en die seun van koning Rehabeam. Volgens 2 Kronieke 13 het hy soos sy vader afgode aanbid maar tydens die oorlog teen koning Jerobeam I van Israel het hy op die Here gesteun. Die oorlog aan die begin van sy ampsperiode was ´n poging om beide lande weer te herenig. Ondanks die groot oormag van Jerobeam het Abia geseëvier en 500 000 soldate van Israel het gesneuwel. Abia het die stede Bethel, Jesana en Efron verower. Die Here het hom "ter wille van Dawid" die oorwinning oor Jerobeam I gegee (2 Kronieke 13). 

Abia se moeder was Maäga/ Migaja wat in 1 Konings 15: 2 die "dogter van Abisalom" en 2 Kronieke 13: 2 "die dogter van Uriël uit Gibea" genoem word. Daar word vermoed dat Uriel moontlik Absalom se skoonseun was en dat Maäga/Migaja gevolglik Absalom se kleinkind sou gewees het.

Volgens oorlewering het Abia 14 vrouens, 22 seuns en 16 dogters gehad. Hy is opgevolg deur sy seun Asa.

## Verwysings in die Bybel 
2 Kronieke 11: 22, 2 Kronieke 12: 16, 2 Kronieke 13: 1-14, 1 Konings 15: 1-8

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Jerobeam I

duimnael|*Profesie teen Jerobeam*, 1728.

**Jerobeam I** is die eerste koning van die noordelike koninkryk van Israel na die verdeling van Israel na die dood van koning Salomo. Jerobeam het Samaria die hoofstad van die nuwe koninkryk verklaar. Hy het altesame 22 jaar regeer.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Saul

[duimnael|[Dawid speel vir Saul die harp, skildery van Rembrandt.]]

**Saul** was die 1ste koning van Israel en het waarskynlik 12 jaar regeer. Die lengte van sy regeringstydperk is egter onseker omdat dit nêrens in die Bybel presies aandui word nie. 

In 1 Samuel 13:1 word gesê "Saul het al 'n jaar of twee as koning oor Israel geregeer". In Handelinge 13:21 sê Paulus dat Saul 40 jaar geregeer het.

Isboset was sy seun.

## Sien ook 
* Lys van konings van Israel
* Lys van persone in die Bybel

## Verwysings 
## Bronnelys 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

### Verwysings in die Bybel 
* 1 Samuel 13: 1, Handelinge 13: 21
Isboset

**Isboset** ("man van skaam"), ook **Eshbaal** genoem ("man van Baäl") volgens die Hebreeuse Bybel, die tweede monarg van die Koninkryk van Israel. Ná die dood van sy vader, Saul, het Isboset die troon bestyg en twee jaar lank geregeer. 

Gedurende sy bewind het Isboset in 'n langdurige konflik betrokke geraak met Dawid, wat deur die Stam van Juda as Saul se opvolger gesalf is. Hierdie wedywering tussen die twee leiers het die destydse politieke landskap van die koninkryk gevorm. Die Hebreeuse Bybel vertel dat Isboset se heerskappy gekenmerk is deur oorlog met Dawid se magte, aangesien beide faksies vir beheer en legitimiteit meegeding het. Volgens Bybelse verslae is hy deur twee van sy eie weermagkapteins vermoor, Baanah en Rechab, wat geglo het dat die sluipmoord op Isboset hulle guns by Dawid sou verdien. Hierdie daad het nie net 'n voortydige gevolgtrekking tot Isboset se heerskappy gebring nie, maar het ook 'n beduidende rol gespeel in die daaropvolgende vereniging van die koninkryk onder Dawid se leierskap.

## Sien ook 
* Lys van konings van Israel
* Lys van persone in die Bybel

## Verwysings 
## Bronnelys 
*
*
*
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Eksterne skakels 
*Ish-bosheth (Article by: Emil G. Hirsch and M. Seligsohn in Jewish Encyclopedia)
*King Ishbosheth - Biography (Christian view)
*Easton's Bible Dictionary (Ish-bosheth) 
*"Eshbaʽal Ben Bedaʽ" pottery inscription discovery, from the Time of King David
Asa

duimnael|Asa volgens die *Promptuarii Iconum Insigniorum*.

**Asa** (Hebreeuws: **אָסָא**) was die derde koning van die Koninkryk Juda en het 41 jaar regeer. Sy regeringsperiode word gedateer op tussen 911 en 870 v.C.. Hy was uit die familie van koning Dawid en die seun van koning Abia. Volgens die Bybel het hy soos sy pa die Here gedien en godsdienstige hervormings verorden. Hy was aktief in die vernietiging van afgodsbeelde en het die jong manne wat tempelprostitusie bedryf het uit die land gejaag. Hy het selfs sy ouma Maächa die titel van koningin ontneem omdat sy vir haarself ´n afgodsbeeld laat maak het. Volgens die Bybel het hy egter teen die Here se wil ’n verdrag met die Arameërs gesluit.

Daar het in Juda vrede geheers tydens die eerste tien jaar van Asa se koningskap. Asa het hierdie tyd gebruik om die stede in Israel te bevestig. Na die eerste tien jaar word Juda toe deur die Nubiërs aangeval. Die oorlog word oortuigende deur Juda gewen. Daarna het 25 jaar vrede gevolg, totdat koning Basa van Israël Juda aangeval het. Asa het toe ´n bondgenootskap met koning Benhadad I van Aram gesluit wat sy hoofstad in Damaskus gehad het. Saam het hulle Israël verslaan. Die profeet Chanani het Asa egter meegedeel dat die bondgenootskap teen die Here se wil was. Asa het in woede teen die profeet ontbrand en het hom in die kerker gegooi. Asa het ook wreedhede teen die volk van Juda begaan. Asa is toe deur ´n siekte in sy voet getref. Hy is twee jaar later oorlede en is toe deur sy seun Josafat opgevolg.

## Verwysings in die Bybel 
1 Kronieke 15, 2 Kronieke 13

## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Lys van profetiese Bybelboeke

Hierdie is 'n **lys van profetiese Bybelboeke** in die Ou en Nuwe Testament van die Bybel (Christendom) en in die Tenach (Jodedom). In die Ou Testament / Tenach was die profete by uitstek kanale van God se kommunikasie met mense. Hulle was “hoorders” van God se boodskap, “sieners” van wat God beplan, “woordvoerders” van God wat sy wil aan die volk oorgedra het en “voorbidders” vir die mense wat by God vir hulle ingetree het.

## Profetiese boeke in die Bybel 
### Ou Testament 
#### Groot profete 
* Jesaja
* Jeremia
* (Klaagliedere van Jeremia)
* Esegiël
* Daniël

#### Klein profete (12) 
* Hosea
* Joël
* Amos
* Obadja
* Jona
* Miga
* Nahum
* Habakuk
* Sefanja
* Haggai
* Sagaria
* Maleagi

### Nuwe Testament 
* Openbaring

## Profetiese boeke in die Tenach 
### Vroeë profete 
* Josua
* Rigters
* 1-2 Samuel
* 1-2 Konings

### Laat profete 
* Jesaja
* Jeremia
* Esegiël
* Daniël

#### Klein profete (12) 
* Hosea
* Joël
* Amos
* Obadja
* Jona
* Miga
* Nahum
* Habakuk
* Sefanja
* Haggai
* Sagaria
* Maleagi
Jakkalskos

Die **jakkalskos** (*Hydnora africana* Thunb.) is 'n bisarre parasitêre plant wat hoort tot die familie Aristolochiaceae. Die spesie is inheems aan Suid-Afrika en kom in die (Oos-Kaap, Noord-Kaap en KwaZulu-Natal) voor. Dit kom ook in Namibië, Botswana en verder noord tot in Etiopië voor, orals waar dit kan parasiteer op spesies uit die genus *Euphorbia*, soos die beesmelkbos *E. mauretanica* of die naverwante *E. tirucalli*.

Die plant het nóg blare nóg chlorofiel, en bestaan gewoonlik net uit ondergrondse wortels wat aan die gasheer se wortels heg. Ná volop reën kom die blomme uit die grond te voorskyn. Dit lyk soos swamme en die Sweedse botanis Carl Peter Thunberg het dit oorspronklik in 1774 as 'n swamspesie uit die genus *Hydnus* beskryf. Later is die naam na *Hydnora* verander. Die blomme het 'n opvallende rooi of oranje kleur. Hulle versprei 'n lykreuk wat aaskewers trek.

Die plant se vrugte is ongeveer 80&nbsp;mm in deursnee en bevat 20&nbsp;000 klein saadjies per vrug wat deur 'n soet jellie omgewe word. Ystervarke, molle, bobbejane, jakkalse en voëls vreet daarvan en versprei die saadjies in hul uitwerpsels.

Die spesie staan ook as *bobbejaankos* bekend.

## Galery 

HydnoraAfricanaEmergingFlowerInDesertDominatedByEuphorbiaMauritanicaNearFishRiverCanyonSouthernNamibia2000.jpg|Jakkalskos in die Namibiese woestyn. 2000.

## Verwysings 
## Eksterne skakels
Konvensie op Internasionale Handel in Bedreigde Spesies van Wilde Fauna en Flora

Die **Konvensie op Internasionale Handel in Bedreigde Spesies van Wilde Fauna en Flora** (CITES – *Convention on International Trade in Endangered Species of Wild Fauna and Flora*) is 'n internasionale organisasie wat hom beywer om te verseker dat die handel in diere en plante nie die oorlewing van spesies bedreig nie.

## CITES 1 
Die lys vereis dat daar 'n invoerpermit moet wees van die land waarheen die dier of gedeeltes van die dier uitgevoer word en dat daar 'n uitvoerpermit moet wees van die land van oorsprong.

Suid-Afrikaanse diere op hierdie lys is:
* Luiperd
* Swartpootkat
* Jagluiperd
* Kaapse bergkwagga/Berg-sebra

## CITES 2 
Die lys vereis dat vir die dier of gedeeltes van die dier daar 'n uitvoerpermit moet wees.

Suid-Afrikaanse diere op hierdie lys is:
* Alle Primate
* Kleinotter
* Groototter
* Rooikat
* Tierboskat
* Vaalboskat
* Leeu
* Blouduiker
* Hartmannse bergkwagga/Sebra
* Rooilechwe/Basterwaterbok
* Alle Likkewane
* Afrika Luislang
* Mahem
* Olifant
* Seekoei
* Bruin hiëna/Strandjut
* Witrenoster (slegs SA bevolking)
* Ietermagog
* Bontebok

## Bronnelys 
* Jacobson, I.M.V.: Cites - handel en oorlewing. In: Conserva. Tydskrif van die Departement van Omgewingsake. Maart/ April 1992, deel 7, nr. 2. ISSN 0258-3313
* Wet op Omgewingsbestuur van Limpopo No 3 van 2003 (Woordomskrywings)